als_Latn dik_Latn sag_Latn
Shtetet e Bashkuara reaguan fuqishëm ndaj kërcënimit të Rusisë, e cila tha se avionët amerikanë në Siri mund të jenë caqe për sulme. Edhe Rusia, edhe SHBA-ja kryejnë sulme ajrore në Siri kundër, siç thonë, grupeve terroriste. Tensionet janë rritur pasi SHBA ka rrëzuar të hënën një avion luftarak të Qeverisë siriane. “Do të bëjmë atë që mundemi për t’i mbrojtur interesat tanë. Regjimi sirian duhet ta kuptojë se e kemi të drejtën e vetëmbrojtjes përballë Shtetit Islamik”, tha zëdhënësi i Shtëpisë së Bardhë, Sean Spicer. Zëvendësministri i Jashtëm i Rusisë, Sergei Ryabkov, tha se rrëzimi i avionit sirian është “akt i agresionit”. Ministria e Jashtme ruse paralajmëroi se avionët e koalicionit që udhëheq SHBA-ja në Siri, mund të shihen si objektiva për sulme. Alsat-M
als_Latn